परकोटायुक्त शहर की होली में तथा वृहद् परम्परा के रूप में पूरे राष्ट्र में मनाई जाने वाली होली में काफी अन्तर नज़र आया। बरसाने की होली व बीकानेर के परकोटायुक्त शहर की होली में कुछ समानता है। दोनों क्षेत्रों में होली की शुरुआत बसन्तोत्सव से मन्दिरों में प्रारम्भ होती है। बल्लभ सम्प्रदाय के मन्दिरों में प्रतिदिन फाग उत्सव मनाया जाता है। राधा-कृष्ण के बीच प्रेमरस पर आधारित भक्तिगीतों से होली का आगाज़ होता है।